open-index/open-wikipedia-markdown huggingface dataset:
הדיוויזיה ה-294 (ורמאכט)

**הדיוויזיה ה-294** (בגרמנית: **294. Infanterie-Division**) הייתה דיוויזיית חיל רגלים של ה שלחמה במלחמת העולם השנייה.

## היסטוריה
דיוויזיית הרגלים ה-294 הוקמה ב-6 בפברואר 1940 כחלק מגל הגיוס ה-8 בדובלן במחוז צבאי IV (דרזדן).

הדיוויזיה השתתפה במערכה המערבית בבלגיה ובצרפת. באביב 1941 השתתפה בהתקפה על יוגוסלביה. מיולי 1941 הייתה הדיוויזיה חלק מקבוצת ארמיות דרום בחזית המזרחית ולחמה בקרבות באזור חרקוב ובשנת 1942 בעיקול הדון. בנובמבר 1943 ההפסדים בעמדת מיוס היו כה גבוהים עד שהדיוויזיה, שהייתה מורכבת מקבוצה קרבית אחת בלבד, נאלצה לסגת לאזור ניקופול ורק לאחר שילובה של קבוצת הדיוויזיה ה-333 חזרה לכשירות מבצעית. באוגוסט 1944 הושמדה דיוויזיית הרגלים ה-294 במהלך מבצע יאשי-קישינב של הצבא האדום ליד קישינב ומפקדה נהרג, והיא פורקה רשמית ב-9 באוקטובר 1944.

## מפקדים
* אוטו גאבקה (13 בפברואר 1940 - 22 במרץ 1942)
* יוהנס בלוק (22 במרץ 1942 - 12 באוגוסט 1943)
* הרמן פרנקינג (12 באוגוסט - 24 בדצמבר 1943)
* ורנר פון אייכשטדט (24 בדצמבר 1943 - 26 באוגוסט 1944)

## לקריאה נוספת

* 


## קישורים חיצוניים
* הדיוויזיה ה-294 באתר lexikon-der-wehrmacht 

## הערות שוליים

294
מייקל פולק

**מייקל רוס פולק** (באנגלית: **Michael Ross Pollack**; נולד ב-26 באפריל 1994), המוכר בשם הבמה **מייקל פולק** (**Michael Pollack**), הוא פזמונאי, זמר, רב-נגן ומפיק מוזיקלי אמריקאי. הוא כתב והפיק שירים לאמנים רבים, בין היתר לצ'ארלי XCX, קלי קלרקסון, אלק בנג'מין, זארה לארסון, היילי סטיינפלד, דאייה, ביבי רקסה, סלין דיון, ג'יימס ארתור, לאוב, קייטי פרי, זד, גריף, מיילי סיירוס, ג'סטין ביבר, מארון 5, אד שירן, אלסו, מרשמלו, טרוי סיון, ג'ניפר לופז ומאלומה.

## ראשית חייו
פולק ואחותו הגדולה גדלו על ידי הוריהם ברוזלין , ניו יורק. הוא החל לנגן בפסנתר, לשיר ולכתוב שירים בגיל צעיר. בצעירותו, היה חבר בלהקת קאברים של בילי ג'ואל.

לאחר שסיים את לימודיו בתיכון, עבר פולק לגור בנאשוויל, טנסי כדי ללמוד באוניברסיטת ואנדרבילט. במהלך שנת הלימודים הראשונה שלו, פגש את בילי ג'ואל, וביצע איתו את השיר "New York State of Mind". סרטון ההופעה שלהם פורסם באינטרנט ונהיה במהירות לוויראלי.

## קריירה מוזיקלית
לאחר שפגש פולק עם בילי ג'ואל, הוא חתם בחברות התקליטים וורנר צ'אפל מיוזיק  ואטלנטיק רקורדס. זמן קצר לאחר מכן, הוא החל לשתף פעולה עם כותבי שירים אחרים, כמו אינגריד אנדרס.

לאחר שסיים את לימודיו, עבר פולק לגור בלוס אנג'לס, קליפורניה.

ב-2021, פולק היה שותף לכתיבה ולהפקה של אלבום האולפן השני של בן פלאט, *[[Reverie (אלבום של בן פלאט)|Reverie]]*. בין השירים שכתב לאלבום נמצא הסינגל "Imagine".

ב-2022, הוא היה אחד מהכותבים והמפיקים של השיר "Marry Me" של ג'ניפר לופז ומאלומה.

ב-2023 היה שותף בכתיבת השיר "Gone" של הזמרת הישראלית נועה קירל.

בספטמבר 2024, מיילי סיירוס נתבעה על כך שהיא ושותפיה לכתיבת השיר, גרגורי היין ופולק, העתיקו חלקים משיר של ברונו מארס בעת שכתבו את השיר "Flowers".

באוקטובר 2025 יצא לאור הסינגל "Die on This Hill"  בביצוע הזמרת הבריטית סיינה ספירו, שפולק חיבר בשיתוף ספירו ועומר פדי, והפיק בשיתוף פדי ובלייק סלטקין. הסינגל הפך ללהיט ודורג במצעדים במדינות רבות בעולם. בין השאר הגיע למקום התשיעי במצעד הסינגלים הבריטי ב־21 בנובמבר 2025.

## פרסים ומועמדויות

## ביאורים

## קישורים חיצוניים

## הערות שוליים

קטגוריה:זמרים-יוצרים אמריקאים
קטגוריה:פזמונאים אמריקאים
קטגוריה:זמרים אמריקאים
קטגוריה:רב-נגנים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1994
ברוך שפירא

**ברוך שפירא** (נולד ב-7 בפברואר 1947), מורה לחינוך גופני, מאמן מכבי אתלטי הנגב, מבכירי מאמני האתלטיקה בישראל, חבר הנהלת איגוד האתלטיקה בישראל. זוכה בפרס מפעל חיים לאיש חינוך לשנת 2022 מטעם משרד התרבות והספורט.

## ביוגרפיה
שפירא נולד וגדל במונטווידאו, אורוגוואי. אביו, היה מראשי הקהילה היהודית במונטווידאו לאחר שהיגר מפולין. כנער   היה חניך מדריך וגם רכז תנועת נוער (רכז תנועות נוער חלוציות באורוגוואי לפני עלייתו ) התאמן והתחרה באתלטיקה (אלוף קרב רב ילידים ועד נערים ). היה חבר בתנועת הבונים. לפני שעלה לישראל ביקר בארץ פעמיים במסגרת קורסים שונים לנוער ציוני ממנהיגי נוער יהודי בגולה.. הוא עלה סופית לישראל בשנת 1967  הוא נשלח לקיבוץ גונן שלרגלי רמת הגולן . ב 1967-70 לחם במלחמת ההתשה מול ירדן-מצרים תעלת סואץ טמפו ועוד מלחמת יום הכיפורים  כמשתייך לחטיבת צנחנים 55 היה בין הלוחמים שלחמו במצרים מחציית תעלת סואץ קרבות הבקעה מאיסמאליה  כצנחן ופרץ לעיר סואץ, . לאחר שמשפחתו עלתה לישראל בשנות ה-70 והתיישבה בבאר שבע עבר להתגורר בתחילה בקיבוץ חצרים ואחר כך בבאר שבע.

בסוף שנות ה-70 וה-80 אימן אתלטיקה בקבוצת הפועל באר שבע.

ב-1990 הקים את אגודת בני הנגב. ב-1999 ייסד כמנהל מחלקת הספורט בעיריית דימונה, את מחלקת האתלטיקה בני הנגב דימונה. כעבור שנה הגיע האיחוד עם באר שבע, ועמו גם שינוי השם לבני הנגב באר שבע ולבסוף מכבי אתלטי הנגב. לאחר מכן, עם עבודה רבה וצוות מקצועי מצומצם, הצליח להשיג עם האגודה תוארי אליפות לנוער.

בשנת 2017 זכתה קבוצת הנשים באליפות ישראל.
6 -1991 ובין 2007
בין האתלטיות והאתלטים שאימן וטיפח במשך השנים ניתן למצוא רבים שזכו באליפויות ישראל בכלל הגילאים וגם ברמות בין לאומיות שונות. בשנת 2019 זכה בתואר כבוד של התאחדות אתלטיקה של אירופה. בשנת 2021 איגוד אתלטיקה של ישראל בחר בו כיקיר איגוד בישראל ל אחר שהיה חבר הנהלה,יו"ר ועדה מקצועית וסגן יו"ר בין השנים 1985 ל 1991 ובין 2007 ל 2018.  בשנת 2022 זכה ברוך לקבל פרס מפעל חיים על תרומתו לספורט לאתלטיקה ולחברה מידי הנשיא רובי רבלין ושר הספורט טרופר. ב 2022 קיבל ברוך פרס יקיר החינוך הגופני (37 שנות שימש כמורה לח"ג ) וגם פרס ממרבי ישראל כמנהל מועדון מצטיין .  ברוך שימש כמפקח מנהל הספורט של ישראל בין השנים 1983 -1986 -מחוז דרום ובחלקם מהרצליה ועד אילת.

## חיים אישיים
לשפירא נולדו 3 בנים, אייל ועופר תאומים (דצמבר 1976) ועידן (ספטמבר 1982), מנכ"ל ומאמן ראשי של קבוצת מכבי אתלטי הנגב.

## תארים ופרסים
* בשנת 2022 זכה בפרס מפעל חיים לאיש חינוך מטעם משרד התרבות והספורט

## קישורים חיצוניים
* 

## הערות שוליים

קטגוריה:מאמני אתלטיקה ישראלים
קטגוריה:באר שבע: אישים
קטגוריה:ישראלים ילידי אורוגוואי
ליריק רוס

**ליריק רוס** (באנגלית: **Lyric Ross**; נולדה ב-30 בספטמבר 2003) היא שחקנית אמריקאית. 

## ביוגרפיה
רוס נולדה וגדלה בכפר הומווד (אנ') במדינת אילינוי, ארצות הברית, בתם של סטיבן רוס ושל ברנדי סמית'. היא סיימה את לימודיה בתיכון ג'יימס הארט באילינוי. 

## קריירה
היא החלה את קריירת המשחק שלה בגיל צעיר – הופעתה הראשונה הייתה בגיל 9 בקמפיין של הארגון הדמוקרטי לגיוס תרומות וקידום נשים בפוליטיקה "רשימת אמילי" עבור הילרי קלינטון.

בשנת 2015 הופיעה רוס בפרק בסדרה "סירנות"  ובעונה הרביעית של "שיקגו Fire" בתפקיד קטן.

בשנת 2017 החלה להופיע בעונה השנייה של סדרת הדרמה "החיים עצמם" בתפקיד דז'ה. בתחילה התפקיד שלה אמור היה להיות לכמה פרקים בלבד, אך היא קודמה לתפקיד קבוע החל מהעונה השלישית, תפקיד אותו מילאה עד לסיום הסדרה בשנת 2022. בשנת 2018 הייתה מועמדת לפרס בחירת הנוער על משחקה ב"החיים עצמם", וזכתה בפרס כוכבת הטלוויזיה הפורצת בפרסי בחירת הנוער 2018. ב-2019 הוענק פרס גילדת השחקנים לאנסמבל הסדרה "החיים עצמם". בשנים 2019, 2020, ו-2021 הייתה מועמדת לפרס NAACP Image על משחקה ב"החיים עצמם".

בשנת 2019 שיחקה בסרט "Canal Street"  בתפקיד טמקה. הסרט הוקרן בבכורה בפסטיבל האמריקאי לסרטים שחורים.

בשנת 2022 דיבבה בסרט ההנפשה "ונדל וויילד". הסרט הוא סטופ מושן ורוס מעניקה את קולה לדמות הראשית קאט אליוט.

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

* ליריק רוס ברשת החברתית אינסטגרם

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-2003
קטגוריה:אמריקאים שנולדו ב-2003
ברכת הבית

ממוזער| לוח חרוט עם נוסח הברכה

**ברכת הבית** היא תפילה שבה מבקשים שבבית לא יהיה צער, צרות, מחלוקות ושאר דברים רעים. נוסח הברכה נתלה באופן מסורתי על הקיר ליד דלת הכניסה. נכתב לעיתים על חפץ דקורטיבי לתלייה על הקיר והוא מוענק במתנה לחנוכת הבית. 

קיימת גם ברכת העסק, ברכה דומה בתוספת תפילה שהעסק יצליח.

## נוסחים
לברכה יש נוסחים רבים. להלן אחד מהנוסחים:

## מקור
לתפילה זאת אין כל מקור בספרות היהודית, אך יש שציינו לדברי הרב משה טייטלבוים אשר בקמיע שכתב ב-1925 נגד מגפה יש נוסח דומה לתפילה זו. הרב מאיר ניסים מאזוז טוען שהתפילה "מיוחסת לרבנים גדולים" אך לא הביא מקור לדבריו.

הרב שלמה אבינר סבור שזו אינה תפילה יהודית מקורית, שכן אין בה נוסחאות של בקשה אלא הוראה, הוא משער שמקורה של תפילה זו משיר שכתב רודיארד קיפלינג.

רבי יוסף אבן זבארה כתב בספרו ספר שעשועים כך: 

## ראו גם
* ברכות הבית 

## קישורים חיצוניים

* 'ברכת הבית' - מי חיבר? ומתי? דיון בפורום אוצר החכמה

## הערות שוליים

קטגוריה:ליטורגיה יהודית
דיוויזיית הפולקסגרנדיר ה-564 (ורמאכט)

**דיוויזיית הפולקסגרנדיר ה-564** (בגרמנית: **564. Volks-Grenadier-Division**) הייתה דיוויזיית חיל רגלים של ה במלחמת העולם השנייה.

## היסטוריה
הדיוויזיה הוקמה בספטמבר 1944 באוסטריה, על ידי ייעוד מחדש של **דיוויזיית הגרנדירים ה-564**, בפיקודו של וולפגנג לאנג. היא הכילה את רגימנטים הגרנדירים ה-1150, ה-1151 וה-1152 ואת רגימנט הארטילריה ה-1564.  ב-15 בספטמבר 1944 הפכה הדיוויזיה לדיוויזיית הפולקסגרנדיר ה-183.

## קישורים חיצוניים
* דיוויזיית הפולקסגרנדיר ה-564 באתר lexikon-der-wehrmacht 

## הערות שוליים

564
פייב גאייז

**פייב גאייז** (באנגלית: **Five guys**, בתרגום חופשי: **חמישה בחורים**) היא רשת מסעדות מזון מהיר אמריקאית המתמקדת בהכנת המבורגרים, נקניקיות וטוגנים. הרשת מופעלת כעסק משפחתי ונמצאת בבעלות של משפחת מורל. שמותיהם המפורסמים של החברה הם **Five Guys Burgers and Fries** או פשוט **Five guys**.

## היסטוריה
החברה נוסדה בשנת 1986 על ידי ההורים במשפחת מורל; ג'ני מורל ובעלה ג'רי מורל. את הרעיון לחברה הגה ג'רי, בהשראת משפט שאמרה לו אימו מספר פעמים כאשר היה ילד;

בתכנון לחברה, החליטו ג'ני וג'רי לקרוא לחברה על שם ילדיהם: לצד ארבעת הבנים של בני הזוג, ג'ים, מאט, צ'אד ובן, "חמשת הבחורים" המקוריים (על אף שהם ארבעה, החברה נקראת **חמישה בחורים** היות שבאותה תקופה ג'רי וג'ני תכננו להביא לעולם ילד חמישי, שלבסוף נולד שנתיים לאחר שהחברה הוקמה ושמו הוא טיילור). סניף החברה הראשון היה במרכז הקניות ווסטמונט שבעיר ארלינגטון, טקסס. סניף זה נסגר לאחר כמה שנים, ובמקומו הוקם סניף חדש בווירג'יניה, בצומת של הרחוב קינג ושל רחוב מזרח ביורגרד. בסמוך לו הוקם סניף, בעיר לוטון, שמשמש כמטה הראשי של הסניף (שרוחבו 3,700 מטר רבוע). כיום, חמשת האחים במשפחת מורל לוקחים חלקים שונים בניהול החברה: ג'ים ומאט מסתובבים ברחבי ארצות הברית ומבקרים בסניפי הרשת במטרה לדאוג שכל הסניפים במצב טוב, צ'אד מפקח על הדרכת העובדים, בן בוחר את הזכיינים לרשת במדינות אחרות, וטיילר מפקח על המאפייה.

## עיצוב
הרשת ידועה בעיצוב המסעדות הייחודי שלה. בעוד שעיצובי סניפי חברות מזון מהיר אחרות ומתחרות (כגון; מקדונלד'ס, אין אנד אאוט, סוניק דרייב אין) משתנים מסניף לסניף, פייב גאייס מקפידה על עיצוב קבוע לכל המסעדות שלה; קירות מעוטרים באריחים אדומים/לבנים, שולחנות עץ שלהם סמוכים כיסאות גבוהים ומבחוץ שלט אדום עליו כתוב באותיות גדולות לבנות את שם הרשת. הרשת ידועה גם בעיטוף המזון הקבוע שלה; (כדוגמה; עיטוף ההמבורגרים בנייר כסף ומיתוג כוסות השתייה בשם החברה ואריזת הטוגנים בקופסת קרטון או בכוסות שתייה).

[ממוזער|[המבורגר של החברה עטוף בנייר כסף, כוס שתייה ממותגת בשם החברה, טוגנים של החברה מוגשים בכוס שתייה]]

## קישורים חיצוניים

## הערות שוליים

קטגוריה:רשתות מזון מהיר
קטגוריה:חברות מזון אמריקאיות
הדיוויזיה ה-183 (ורמאכט)

**הדיוויזיה ה-183** (בגרמנית: **183. Infanterie-Division**) הייתה דיוויזיה של הוורמאכט שלחמה במלחמת העולם השנייה.

## היסטוריה
הדיוויזיה הוקמה ב-28 בנובמבר 1939 כחלק מגל הגיוס ה-7. הדיוויזיה השתתפה ב ב-1940, לאחר מכן הועברה לפרוטקטורט של בוהמיה ומורביה ולאחר מכן השתתפה ב.  ביוני 1941, היא השתתפה בהתקפה על ברית המועצות, כחלק מהקורפוס ה-20 בפיקודו של פרידריך מטרנה. הדיוויזיה לחמה ליד סמולנסק ומוסקבה. עד 22 באוקטובר 1943, דיוויזיית הרגלים ה-183 ספגה אבדות רבות והיא מוזגה עם שתי דיוויזיות חי"ר אחרות, שאף הן הוכו קשות (הדיוויזיות ה-217 וה-339) לפלגת הקורפוס C (Korps-Abteilung C). ואילו הדיוויזיה עצמה פורקה.

פלגת הקורפוס C הפכה לחלק מקבוצת ארמיות צפון אוקראינה. ביולי 1944, היא הושמדה בכיס ברודי. ב-15 בספטמבר 1944, הוקמה דיוויזיית הפולקסגרנדיר ה-183.

## מפקדים
### הדיוויזיה ה-183
* בניגנוס דיפולד (1 בנובמבר 1939 - 4 באוקטובר 1941)
* ריכרד שטמפל (4 באוקטובר 1941 - 20 בינואר 1942)
* אוגוסט דטלינג (20 בינואר 1942 - 15 בנובמבר 1943)

### פלגת הקורפוס C
* וולפגנג לאנג (15 בנובמבר 1943 - אפריל 1944)
* גרהרד לינדמן (אפריל 1944 - 1 ביוני 1944)
* וולפגנג לאנג (1 ביוני 1944 - 27 ביולי 1944)

## לקריאה נוספת

* 


## קישורים חיצוניים

* הדיוויזיה ה-183 באתר lexikon-der-wehrmacht 
* קבוצת הקורפוס C באתר lexikon-der-wehrmacht 

## הערות שוליים

183
בית הכנסת דניאל

**בית כנסת דניאל** (בפרסית: **کنیسه دانیال**) המכונה גם **בית הכנסת פולני** (בפרסית: **کنیسه لهستانی‌ها**) הוא בית הכנסת האשכנזי היחיד באיראן. הוא ממוקם ברחוב טיר 30 (שנודע בעבר כרחוב Ghavam Al Saltaneh), בטהראן.

בית הכנסת שימש בעיקר פליטים יהודים פולניים, שהגיעו לעיר בזמן מלחמת העולם השנייה.

בתחילת הגעת המהגרים הפולנים הם התפללו בבית הכנסת חיים, אך עם הגידול במספר הפליטים היהודים מפולין ב-1940, החליטו המהגרים לבנות בית כנסת בנוסח אשכנזי.

בהסכמת מנהיגי הקהילה, הוקצה להם השטח המערבי של בית הכנסת חיים.

כשבית הכנסת דניאל נפתח לראשונה הוא הכיל שישים מקומות לגברים, ועוד 25 מקומות לנשים בחדר שהיה ממוקם בצידו השמאלי. שלושה ספרי תורה בנוסח אשכנז הובאו אליו מפולין ובהם קראו בבית הכנסת.

לאחר המהפכה האיראנית עזבו רוב מתפללי בית הכנסת את איראן, ומאז הוא משמש בעיקר את יהודי איראן.

## לקריאה נוספת

* מיכל דקל, **ילדי טהרן** (ספר) , פרק 8.

## הערות שוליים

דניאל
דניאל
מתיי בור

**מתיי בור** (בסלובנית: **Matej Bor**; 14 באפריל 1913 – 29 בספטמבר 1993) היה סופר, מחזאי ומתרגם סלובני.

## ביוגרפיה
ולדימיר פבשיץ' (בסלובנית: **Vladimir Pavšič**) נולד בשנת 1913 בכפר ליד גוריציה אז בשטח של האימפריה האוסטרו-הונגרית (כיום סלובניה). לאחר מלחמת העולם הראשונה השטח עבר לשליטת איטליה ומשפחתו עברה לצליה, שהייתה חלק של ממלכת יוגוסלביה. לאחר סיום בית הספר, פבשיץ' נרשם ללימודים באוניברסיטת ליובליאנה, שם למד סלובנית ופילולוגיה. לאחר סיום האוניברסיטה הוא החל לעבוד כעיתונאי.

לאחר תחילת מלחמת העולם השנייה הצטרף לשורות הפרטיזנים. השירים שכתב היו פופולריים מאוד. בתקופה זו הוא אימץ לעצמו את שם העט "מתיי בור" (בסלובנית: **Matej Bor**). בשנת 1944, לאחר שחרור בלגרד, הוא עבר לעיר והחל לעבוד במחלקה הסלובנית של הרדיו, לצד אנטון אינגוליץ'.

בשנת 1945 עבר מתיי בור לליובליאנה והקדיש את עצמו לכתיבה ולתרגום. בשנים 1947 ו-1952 קיבל פרס ספרותי על יצירותיו.

בתקופת השלטון הקומוניסטי תמך מתיי בור במתנגדי המשטר. בשנות ה-60 פרסם מאמר נגד מעצר מיכאילו מיכאילוב הסרבי. בהמשך פעל למתן חנינה לקורבנות משפטים פוליטיים שנערכו בשנת 1947. בשנת 1984 הוא פעל לפרסום סיפור על פעילות מחנה לאסירים פוליטיים בשטח קרואטיה של היום.

במהלך הקריירה הספרותית פרסם מתיי בור מספר ספרים עם אוסף שירים. הראשון, Previharimo viharje, ראה אור בשנת 1942. בשנת 1959 יצא לאור ספרו Šel je popotnik skozi atomski, שתורגם למספר שפות.

מתיי בור כתב מספר מחזות ויצירות לילדים. בשנת 1954 הוא כתב תסריט לסרט קולנוע. הוא תרגם מספר יצירות של ויליאם שייקספיר לסלובנית.

הוא ניסה לקדם תאוריה, לפיה מקורותיו של העם הסלובני ומקור שפתו בשפה הוונטית. תאוריה זו לא נתמכה על ידי בעלי מקצוע בתחום הבלשנות.

## קישורים חיצוניים

* ביוגרפיה 

קטגוריה:סופרים סלובנים
קטגוריה:מחזאים
קטגוריה:סופרי ילדים ונוער
קטגוריה:מתרגמים מאנגלית
קטגוריה:ילידי 1913
קטגוריה:נפטרים ב-1993
קטגוריה:יוגוסלבים שנפטרו במאה ה-20
קטגוריה:סלובנים שנפטרו במאה ה-20
יצחק צרפתי

**יצחק צרפתי** היה רב ממשפחה מצרפת יליד גרמניה, שהתיישב באימפריה העות'מאנית אחרי נפילת קונסטנטינופול, ושימש כרב הראשי של אדירנה.

## ביוגרפיה
צרפתי, שנולד בגרמניה בתחילת המאה ה-15, היה במקור ממוצא צרפתי. לא הרבה ידוע על ראשית חייו אבל בסביבות שנת 1453, עבר צרפתי לאימפריה העות'מאנית, שם הפך לבסוף לרב הראשי של אדירנה. בשנה שלאחר מכן, הוא שלח מכתב ליהודי הריין, שוואביה, שטיריה, מורביה והונגריה, בו כתב בהתלהבות רבה על התנאים הטובים של היהודים בשליטה עות'מאנית, וציין; "אני מכריז בפניכם שטורקיה היא ארץ שלא חסר בה דבר, ושבה, אם תרצו, הכל יהיה טוב איתכם." בשנים הבאות הייתה הגירה מסיבית של יהודים לשטחים הטורקיים, שנחשבה לגל השלישי העיקרי של מהגרים יהודים לטורקיה.

## ראו גם
* יהדות טורקיה
* היהודים באימפריה העות'מאנית

## קישורים חיצוניים

* מכתבו של הרב יצחק צרפתי

## הערות שוליים

קטגוריה:רבנים טורקים
בית הכנסת יניקיי

250px|ממוזער|שמאל|תקריב לראש החזית של בית הכנסת יניקיי
**בית הכנסת יניקיי** הוא בית כנסת הממוקם לאורך החלק הצפוני של הבוספורוס בשכונת יניקיי באיסטנבול, טורקיה.

בית הכנסת, שנאמר כי נבנה על ידי אברהם קמונדו בסוף המאה ה-19, התחדש לאחרונה, לאחר שמשפחות יהודיות חזרו להתגורר באזור. 

מתקיימות בו רק תפילות שבת.

## ראו גם
* יהדות טורקיה
* רשימת בתי הכנסת בטורקיה

## קישורים חיצוניים

* הרבנות הראשית של טורקיה
* עיתון שלום - העיתון היהודי הראשי בטורקיה

## הערות שוליים

יניקיי
יניקיי
קטגוריה:האימפריה העות'מאנית: מבנים
ניר טסלר

**ניר טסלר** (נולד בשנת 1962) הוא פרופסור בפקולטה להנדסת חשמל ומחשבים, מחזיק הקתדרה על שם ברברה ונורמן סיידן. טסלר עמד בראש מרכז למיקרואלקטרוניקה וננואלקטרוניקה בטכניון עד שנת 2023.

## ביוגרפיה
ניר טסלר נולד בחיפה. הוא למד בבית הספר הריאלי העברי ושירת בחיל האוויר בשנים 1980–1985. טסלר למד הנדסת חשמל בטכניון וסיים תואר ראשון בהצטיינות יתרה בשנת 1989 ותואר שני ב-1992. את הדוקטורט קיבל טסלר מהטכניון בשנת 1995. עבודת הדוקטורט שלו "Dynamic Properties of Inverted QW Laser Structure" נכתבה בהנחיית פרופ' גדי אייזנשטיין.

בשנים 1995–1999 היה טסלר עוזר מחקר ואחר כך עמית מועצת המחקר להנדסה ומדעים פיזיים  במעבדת קוונדיש באוניברסיטת קיימברידג' בבריטניה. בהמשך הצטרף לפקולטה להנדסת חשמל ומחשבים בטכניון כמרצה בכיר. הוא קודם לדרגת פרופסור חבר בשנת 2003 ולפרופסור מן המניין ב-2008. משנת 2010 מכהן טסלר כראש המרכזים למיקרואלקטרוניקה וננואלקטרוניקה בטכניון. לאורך השנים הדריך טסלר 27 סטודנטים לתארים מתקדמים ופרסם מעל ל-200 מאמרים מדעיים.

## מחקריו
מחקריו של טסלר מתמקדים בחומרים חדשים ובקשר של התכונות הפיזיות והכימיות שלהם לביצועי ההתקן. בין אלה נכללים האינטראקציה בין אור לחומר (כולל פעילות לייזר ומיקרו-מהודים ), היסע של אלקטרונים, חורים ויונים, צמדי אלקטרון-חור (אקסיטון) ותהליכי ייצור התקנים (טרנזיסטורים, גלאים, מדמי תמונה ותאי שמש).

בשנת 1996 הציג טסלר לראשונה "לייזר פלסטי" המבוסס על מולקולה של מוליך למחצה אורגני (פולימר). שנתיים מאוחר יותר הוא החל בבניית הפיקסל החכם הראשון, שהוכיח היתכנות של בניית מסכים דקים וגמישים.

בשנת 2002 הראה טסלר שלדים אורגניים (OLEDS) יכולים לפלוט אור באורך גל שרלוונטי לצורך תקשורת בסיבים אופטיים (1.3 מיקרון). בשנת 2006 הגיש טסלר בקשה לפטנט למבנה חדש של טרנזיסטור בעל אוריינטציה אנכית, שבו הפונקציות של השער, המקור, המוצא והשפך ממוקמות אחד על גבי השני.

## פרסים והוקרות
* 1995 מלגת רוטשילד לפוסט דוקטורנטים
* 1999 מלגת אלון
* 2009 האחוזון העליון בכימיה. Essential Science Indicators, תומפסון-רויטרס
* 2020 עמית לשם כבוד ב על "תרומה חלוצית בתחום של לייזרים מבוססי פולימרים מצומדים, לדים מפולימר בתחום תת-אדום קרוב, מוליכים למחצה אורגניים והעברת מטענים, וטרנזיסטורים אורגניים בעלי מבנה אנכי"
* 2020 עמית החברה המלכותית לכימיה

## קישורים חיצוניים
* ניר טסלר, המעבדה לחומרים אורגניים והתקנים, הטכניון
* ערוץ היוטיוב של המעבדה של ניר טסלר, יוטיוב
* ניר טסלר, גוגל סקולר
* ניר טסלר, גוגל פטנטים
* ראיון עם ניר טסלר, sciencewatch.com
* ראיון עם ניר טסלר, פורבס
* 

## הערות שוליים

קטגוריה:סגל הטכניון: הנדסת חשמל
קטגוריה:זוכי מלגת אלון
קטגוריה:עמיתי החברה המלכותית
קטגוריה:בוגרי בית הספר הריאלי
קטגוריה:ממציאים ישראלים
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראלים שנולדו ב-1962
שיעור בנישואין

**שיעור בנישואין** (באנגלית: **If a Man Answers**) הוא סרט קולנוע אמריקאי מסוגת קומדיה רומנטית משנת 1962, בבימויו של הנרי לוין, עם סנדרה די ובובי דארין בתפקידים הראשיים.

התסריט מבוסס על רומן בשם זה מאת ויניפרד וולף. זה הסרט המשותף השני של הזוג דארין ודי לאחר "בבוא ספטמבר" (1961) ולפני "דירת הפגישות" (1965).

דארין חיבר את שיר הנושא (מילים ומנגינה) וגם שר אותו.

## תקציר העלילה
שנטל סטייסי (סנדרה די) היא בתם של ז'רמן סטייסי (מישלין פרסל), צרפתייה שהופיעה בפולי ברז'ר, וג'ון סטייסי (ג'ון לונד), אמריקאי מבוסטון העוסק בסחר עתיקות. ג'ון רוצה שבתו תתחתן ולא תכנס להריון ללא נישואין.

המשפחה עוברת לניו יורק שם נתקלת שנטל בגבר צעיר ונאה בשם יוג'ין רייט (בובי דארין) העובד כצלם אופנה ומוקף בבחורות יפהפיות אבל הוא מתמקד בשנטל והם מתחתנים לרווחת הוריה של שנטל.

לחייהם של הזוג הצעיר נכנסת טינה (סטפני פאוורס) חברתה של שנטל מבוסטון. יוג'ין מקבל אותה לצילומים ושנטל שמה לב למורת רוחה שיחסיהם של טינה ויוג'ין מתהדקים.

היא מתייעצת עם אמה הצרפתייה וזו נותנת לה ספר הדרכה איך לטפל בגורי כלבים שלדעתה זה מתאים גם לטיפול בבעלים. שנטל מתחילה לטפל ביוג'ין לפי ההוראות בספר וזה מצליח. לתמימותה היא מגלה זאת לטינה בתנאי שתשמור את הסוד אולם טינה שמקנאת בה, מוסרת זאת ליוג'ין שכועס מאוד על שנטל המתייחסת אליו כגור כלבים.

שנטל פונה שוב לאמה והיא מייעצת לה לברוא לעצמה מאהב וירטואלי בשם "רוברט סוואן" שישלח אליה מדי פעם פרחים, יתקשר לביתם וינתק אם גבר עונה (מכאן שם הסרט). היא מסדרת זאת עם מוכר הפרחים.

בתחילה מתחיל יוג'ין להאמין שלאשתו יש אכן מאהב, אך הוא מגלה את התרמית ומחליט להשיב על כך. הוא מביא את אביו, אדם רייט (סיזאר רומרו) שמציג את עצמו כ"רוברט סוואן" המאהב של שנטל ומציע ליוג'ין לנהל יחסי פוליאנדריה עם שנטל.

שנטל ההריונית מזועזעת ואז מגלה את התרמית והם מתפייסים.

## צוות השחקנים

## קישורים חיצוניים

*בובי דארין שר את שיר הנושא, באתר יוטיוב
*שיעור בנישואין, באתר TCM
קטגוריה:סרטי 1962
קטגוריה:סרטי אולפני יוניברסל
קטגוריה:סרטי סנדרה די
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
קטגוריה:סרטים המבוססים על רומנים אמריקאים
נקודת ראדב

**נקודת ראדב** (באנגלית: **Radev Point**; בבולגרית: **Радев нос**) היא לשון יבשה בקצה הדרום-מזרחי של האי ראגד למול החוף המערבי של חצי האי ביירז שבאי ליווינגסטון (האי ליווינגסטון ממוקם ממזרח למצר הים מפרץ אוסוגובו, בעוד האי ראגד ממוקם ממערב למצר) באיי שטלנד הדרומיים, שבאנטארקטיקה.

נקודת ראדב ממוקמת 4.5 קילומטרים ממזרח לנקודת בנסון (שבאי ראגד);

נקודת ראדב ממוקמת 1.05 קילומטרים דרומית-מערבית מנקודת וונד (שבאי ראגד);

נקודת ראדב ממוקמת 2.62 קילומטרים מערבית - דרומית מנקודת לאגר (שבאי ליווינגסטון);

שונית קיאנידה ממוקמת 440 מטרים דרומית-מערבית מנקודת ראדב.

## היסטוריה
הנקודה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1993; מיפוי מדויק נוסף נעשה על ידי סוקרים בולגריים בשנת 2005 ושוב בשנת 2009.

הנקודה נקראת על שם ההיסטוריוגרף, הסופר והדיפלומט הבולגרי סימאון ראדב (נולד בשנת 1879 – נפטר בשנת 1967).

## קישורים חיצוניים
* נתונים בסיסיים

ראדב
ראדב
גאינן

**גאינן** (באנגלית: **Guinan**) היא דמות בדיונית ביקום מסע בין כוכבים. גאינן משמשת דמות אורחת חוזרת בסדרות "מסע בין כוכבים: הדור הבא" ו-"מסע בין כוכבים: פיקארד".

## ביוגרפיה בדיונית
גאינן נולדה בסביבות המאה ה-16 על הכוכב אל-אוריה, כוכב הלכת הביתי של זן האל-אוריאנים. היא עבדה כברמנית בעיר לורוס במשך מספר עשורים. בצעירותה, היא עזבה את בית הוריה על מנת לחצות את הגלקסיה ולטייל ברחביה, זאת בעקבות סקרנותה מה נמצא מחוץ לכוכב המגורים שלה, ממנו בקושי יצאה. היא ביקרה בכוכב הלכת כדור הארץ במספר הזדמנויות בצעירותה, ובאחד הטיולים אף פגשה את קפטן ז'אן לוק פיקארד לראשונה (משם הקשר החזק ביניהם התחיל). לאחר שנתקלה בספינת האנטרפרייז (NCC-1701-D), ועם צוותה, הבינה גאינן כי זו הדרך שלה לטייל ברחבי הגלקסיה, היות שלא הייתה לה דרך לממן טיול ברחבי הגלקסיה (הדרכים המוכרות היחידות של אל-אוריאנים לממן טיול ברחבי הגלקסיה הן שירותים פסיכאטריים או עבודות מין). בעזרת התמחותה כברמנית, היא הציעה לצוות האנטרפרייז (NCC-1701-D) את שירותיה בתור ברמנית הספינה והתקבלה לעבודה (בזכות התמחותה ובזכות היכרותה המוקדמת עם פיקארד). הקשר החזק הניכר בינה לבין פיקארד מתחזק בזכות כך שהיא משוחחת איתו על נפשו, מצבו ובעיותיו בבר (אם כי לא ברור כיצד הקשר ביניהם נעשה כל כך חזק מהעונה השנייה, אך ניתן להסיק שזו גינאן שהציעה את שירותיה הפסיכולוגיים לפיקארד ממשפט שאמרה באחד מן הפרקים);

## מקור השם
125px|ממוזער|ימין|.
שמה של גאינן נגזר משמה של , שחקנית ובדרנית אמריקאית, ילידת טקסס, שהייתה בעלים של ספיק איזי בניו יורק בתקופת חוק היובש.

## הערות שוליים

קטגוריה:מסע בין כוכבים: הדור הבא - דמויות
קטגוריה:מסע בין כוכבים: פיקארד - דמויות
RS-24, יארס

**RS-24, יארס** היא מערכת טילים אסטרטגית רוסית עם טיל בליסטי בין-יבשתי נייד ותת קרקעי בעל הנעה מוצקה מרובה ראשי נפץ.

פותח על ידי המכון המוסקבאי להנדסה תרמית במוסקבה בהדרכתו של יורי סולומונוב. יארס הוא פיתוח של מערכת הטילים Topol-M . מאפיינים טקטיים וטכניים אינם נחשפים. בעתיד, הוא אמור להחליף את UR-100N  ויחד עם Topol-M להוות את הבסיס לכוח הפגיעה של חיל הטילים האסטרטגיים של רוסיה.

על בסיס ה-RS-24 Yars בוצע פיתוח מערכת טילי הרכבת הקרביים ברגוזין . נכון לעכשיו, הופסק פיתוח מערכת טילי הרכבת הקרביים "ברגוזין".

## ראו גם
* טיל בליסטי בין-יבשתי
* טיל מרובה ראשי נפץ
* טיל בליסטי

## קישורים חיצוניים

## הערות שוליים

קטגוריה:טילים בליסטיים רוסיים
קטגוריה:טילים בעלי יכולת MIRV
דיוויזיית הפולקסגרנדיר ה-183 (ורמאכט)

**דיוויזיית הפולקסגרנדיר ה-183** (בגרמנית: **183. Volks-Grenadier-Division**) הייתה דיוויזיית חיל רגלים של ה במלחמת העולם השנייה.

## היסטוריה
ב-15 בספטמבר 1944 הוקמה דיוויזיית הפולקסגרנדיר ה-183 על בסיס דיוויזיית הפולקסגרנדיר ה-564, שבתורה הוקמה משרידי דיוויזיית הרגלים ה-183, בתוספת אנשי צבא לא לוחמים (מהקריגסמרינה ומהלופטוואפה) ואזרחים, ועל בסיס דיוויזיות הצללים דלרסהיים.

בסוף נובמבר הושמד רגימנט הגרנדירים ה-330 בגיילנקירכן במהלך מתקפה מסיבית של בעלות הברית נגד העמדות הגרמניות בין הנהרות וורם וחבל הרוהר, בין Geilenkirchen ל-Linich. מטרתה של הארמייה התשיעית הייתה מעבר רור בליניך, שיפתח את הדרך לקלן. המתקפה כונתה מבצע מלכה והיא יצאה לדרך ב-16 בנובמבר. רגימנט הרגלים ה-330 של דיוויזיית הפולקסגרנדיר ה-183 החזיק בקו הקדמי בפלובריך, לווריך ושטריך, שם תקפו האמריקנים עם דיוויזיית השריון השנייה. במהלך אחר הצהריים הרגימנט ה-330 כמעט נמחק, יותר מחמש מאות "גרנדירים" מלוחמי הרגימנט נשבו. לא ניתן היה להעריך את סך ההרוגים והפצועים, אך ההערכה היא שלא נותרו יותר מ-250 איש ביחידה.

המתקפה נמשכה בסופו של דבר עד אמצע דצמבר, אותו כינו הגרמנים "הקרב השלישי על אאכן" (Dritte Schlacht um Aachen). בתקופה זו תקפו היחידות הגרמניות באזור ברציפות. עד ה-21 בנובמבר, לאחר חמישה ימים של לחימה רצינית, עלה מספר הנפגעים בדיוויזיית הפולקסגרנדיר ה-183 מעבר לרמה המקובלת, והדיוויזיה לא הייתה מסוגלת להמשיך להילחם כיחידה עצמאית. הכוחות הנותרים של ה-183 חולקו בין הדיוויזיות הגרמניות האחרות, דיוויזיית הפאנצר ה-9 ודיוויזיית הפאנצרגרנדיר ה-15 שנכחו באזור שממזרח לגיילנקירכן.

## מפקדים
* וולפגנג לאנג (15 בספטמבר 1944 – 25 בפברואר 1945)
* היינריך וארלמן (25 בפברואר 1945 – 8 במאי 1945).

## קישורים חיצוניים
* דיוויזיית הפולקסגרנדיר ה-183 באתר lexikon-der-wehrmacht 

## הערות שוליים

183
Oesch's die Dritten

"**Oesch's die Dritten**", הוא הרכב מוזיקה עממית יודל משפחתי מהרמה הברנית שבשווייץ. ההרכב מורכב מהסולנית הראשית מלאני אוש (נולדה ב-14 בדצמבר 1987), אמה, אנמריה (נולדה ב-8 בפברואר 1963), אביה הנסואלי (נולד ב-14 ביולי 1958), שני אחיה, מייק (נולד ב-14 בינואר 1989) וקווין ( נולדו ב-23 באוקטובר 1990, ואורס מאייר (נולד ב-14 בנובמבר 1980).

המילים die Dritten מתייחסות לדור השלישי, אחרי הסבא הנס וההורים הנסואלי ואנמריה.
## חברי הקבוצה
* מלאני אוש – סולנית ויודליסטית.
* אנמריה אוש – זמרת
* האנסאולי אוש – אקורדיוניסט
* מייק אוש – גיטרת בס חשמלית
* קווין אוש – גיטרה אקוסטית
* אורס מאייר – אקורדיוניסט
## דיסקוגרפיה
ממוזער|upright=1.0|alt=Melanie, Anne-Marie and Mike Oesch|מלאני ואמה אנמריה שרות יודל
### אלבומים
* Mit neuem Power (1998)
* SMS – Schweizer–Music–Sowieso (2003)
* Jodelzauber (2007)
* Frech – Frisch – Jodlerisch (2008)
* Volksmusik ist international (2009)
* Winterpracht (2009)
* Jodel-Time (2011)
* Unser Regenbogen (2012)
* Wurzeln und Flügel (2014), מקום שישי במצעד השווייצרי.
* Jodelzirkus (2016), מקום חמישי במצעד השווייצרי.
* Vätu's Wunschliste – Zum 60. Geburtstag (2018), מקום שלישי במצעד השווייצרי.
* Die Reise Geht Weiter (2020), מקום רביעי במצעד השווייצרי.

## קישורים חיצוניים

* 

## הערות שוליים

קטגוריה:זמרים עממיים
קטגוריה:זמרים שווייצרים
קטגוריה:זמרות שווייצריות
קטגוריה:שישיות מוזיקליות
I Love It (שיר של קיילי מינוג)

**I Love It** (בעברית: **אני אוהב/ת את זה**) הוא שיר שהוקלט על ידי הזמרת-יוצרת האוסטרלית קיילי מינוג, מתוך אלבום האולפן ה-15 שלה, *[[Disco (אלבום)|Disco]]*. השיר יצא לאור ב-23 באוקטובר 2020, על ידי חברות התקליטים דרנוטה רקורדס ו-BMG, כסינגל שיווקי רשמי מתוך האלבום.

השיר הגיע למקום ה-38 במצעד שירי הדאנס/אלקטרוני.

## רקע וכתיבה
לאחר יציאת "Say Something" ו-"Magic", מינוג קיימה אירועים חברתיים עם מעריציה והודיעה ש-"I Love It" ייצא לאור ב-23 באוקטובר 2020, כאשר פרסמה קליפ מילים של השיר בערוץ היוטיוב שלה. בהמשך, יצא מיני-אלבום שכלל חמש רצועות, המכיל את "I Love It", שני הסינגלים הראשונים מ-*Disco*, וכן שני רמיקסים של "Magic".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.

## הרכב
"I Love It" הוא שיר דיסקו, באורך שלוש דקות וחמישים שניות. מינוג הייתה שותפה לכתיבת השיר לצד מפיקיו ריצ'רד סטנארד ודאק בלאקוול.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירים באנגלית
קטגוריה:שירים שנכתבו על ידי קיילי מינוג
קטגוריה:שירי דיסקו
שלמה אבן חיים

ממוזער|חתימת הרב שלמה אבן חייםהרב **שלמה אבן חיים** (סביב ה'תר"כ, 1860 - כ"ה טבת ה'תרפ"ז, 30 בדצמבר 1926) היה דרשן, פייטן, פוסק הלכה ואב בית הדין ורבה של מרקש. פעל במחצית הראשונה של המאה העשרים.

## קורות חייו
נולד במרקש לאביו רבי יעקב שהיה מדייני העיר. נשא את זוהרא בת משה הלוי. ידוע כי היו לו לפחות ארבעה בנים ובת. 

לא יאוחר משנת ה'תרנ"ו, נמנה בין חכמי העיר. שימש בדיינות בבית הדין שבראשות הרב שלמה אסבאג השני, ולאחר מכן בראשות הרב רפאל יוסף חרוש והרב יעקב טולידאנו. בשנת ה'תרפ"ב, פרש האחרון מבית הדין במרקש, ורבי שלמה כיהן כאב בית הדין ורבה של העיר תחתיו. בתפקיד זה שימש עד לפטירתו. 

בשנת ה'תרס"ה, לקה בחולי עיניים. משכך, נסע לפריז להתרפא שם אצל מומחי הרופאים. רבי שלמה סיפר, ששהה בפריז שנה שלימה, ולא הצליחו לרפואתו.  

רבי שלמה נמנה מבין חברת הפייטנים בעיר והיה חבר בחברת הבקשות של העיר.

רבי שלמה ובית דינו נתנו הסכמות והמלצות שונות לספרים שנדפסו בזמנם. תמך בארגון הכספים לטובת עדת המערביים בירושלים, ולשם כך התכתב עם הרב יוסף חיים הכהן אב בית דין העדה. 

רבי שלמה נפטר במרקש בכ"ה טבת ה'תרפ"ז, והספידו הרב אליהו אבן דנאן, שליח הכולל מהעיר פאס.

## חיבוריו
* **הסכמות** - נדפסו בספרים שונים.

* **פסקי דין**.

## הערות שוליים

קטגוריה:אבות בתי דין
קטגוריה:מרקש: רבנים
קטגוריה:נפטרים ב-1898
Special

***Special*** (בעברית: **מיוחד/ת**) הוא אלבום האולפן הרביעי של הזמרת האמריקאית ליזו. האלבום יצא לאור ב-15 ביולי 2022, על ידי חברות התקליטים אטלנטיק ונייס לייף. מתוך האלבום יצא הסינגל המוביל "About Damn Time".

## רקע והכרזה
ליזו הוציאה את אלבום האולפן השלישי שלה ואת אלבום הבכורה של הלייבל הגדול, *[[Cuz I Love You]]*, ב-19 באפריל 2019. האלבום זכה לשבחי המבקרים והגיע למקום הרביעי במצעד בילבורד 200. האלבום היה מועמד לאלבום השנה בטקס טקס פרסי גראמי ה-62, מה שתרם לכך שליזו קיבלה את מרב המועמדויות בטקס. האלבום זכה גם בפרס גראמי לאלבום ה-R&B המתקדם הטוב ביותר.

באוקטובר 2020, ליזו הודיעה שאלבום האולפן הרביעי שלה מתקרב לסיום, ואמרה שיש לה "עוד כמה שירים לכתוב". בינואר 2021, הזמרת האמריקאית סיזה אישרה ששמעה חומרים חדשים מליזו. באוגוסט 2021, ליזו הכריזה על "Rumors", השיר הראשון שלה לאחר שנתיים, שיצא ב-13 באוגוסט. הסינגל כולל את הראפרית האמריקאית קארדי בי.

בראיון עם זאן לואו עבור אפל מיוזיק 1 , ליזו הסבירה שהאלבום נקרא במקור *In Case Nobody Told You* עד שמקס מרטין עזר לה "לבנות מחדש" את הקרס של השיר "Special", ולאחר מכן שינתה את שם האלבום.

## סיבוב הופעות
ב-25 באפריל 2022, הכריזה ליזו על סיבוב הופעות הנקרא "The Special Tour" על מנת לקדם את האלבום, שיחל ב-23 בספטמבר 2022 בסנרייז, פלורידה ויסתיים ב-18 בנובמבר 2022 באינגלווד, קליפורניה. בנוסף הכריזה ליזו כי הזמרת לאטו תחמם את הסבב הופעות.

## רשימות סיכום שנה
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.

## רשימת רצועות

### הערות
* "About Damn Time" מדגים את השיר "Hey DJ" בביצוע של The World's Famous Supreme Team, כפי שנכתב על ידי מלקולם מקלארן, רונלד לארקינס, לארי פרייס וסטיבן הייג.

## מיקומי שיא

### גרסת הרמיקס עם סיזה

## פרסים ומועמדויות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ליזו
קטגוריה:אלבומים באנגלית
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי בני בלנקו
קטגוריה:מחלוקות סביב טענות לתועבה במוזיקה
קטגוריה:אלבומי חברת אטלנטיק רקורדס
Kylie's Non-Stop History 50+1

****** הוא אלבום רמיקס של הזמרת האוסטרלית קיילי מינוג. הוא יצא לאור ב-1 ביולי 1993 ביפן ובממלכה המאוחדת באוקטובר 1993. האלבום הכיל קליפים של רוב השירים של מינוג שיצאו במהלך תקופת החוזה שלה עם PWL בתוספת הרמיקס ל-"Celebration".

כל הרצועות מלבד  נשזרו יחדיו למגה-מיקס ארוך.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אוסף מ-1993
קטגוריה:אלבומי רמיקס מ-1993
קטגוריה:אלבומי אוסף של קיילי מינוג
קטגוריה:אלבומי רמיקס של קיילי מינוג
קטגוריה:אלבומי אוסף באנגלית
קטגוריה:אלבומי רמיקס באנגלית
הקנונז

**הקנונז** (באנגלית: **The Cannons**, **התותחים**) היא להקת אינדי פופ אמריקאית שהוקמה בשנת 2013 בלוס אנג'לס. הלהקה מורכבת מהסולנית הראשית מישל ג'וי, הגיטריסט ריאן קלפאם, והקלידן והבסיסט פול דייוויס.

## היסטוריה
ריאן קלפהאם ופול דייוויס, שהיו חברים מילדותם, החלו להלחין יחד מוזיקה בשנות העשרה שלהם. בשנת 2013, ג'וי פרסמה פרסומת באתר Craigslist שהיא מחפשת להקה שמחפשת זמרת. קלפהאם ודייוויס התחברו לג'וי, כך היא גויסה כסולנית הראשית של הלהקה.

הקנונז הוציאו את ה-EP הראשון שלהם Up All Night ב-2014. לאחר מכן הלהקה הוציאה את אלבום הבכורה שלה Night Drive בשנת 2017, כמו גם EP שני, In a Heartbeat, בשנה שלאחר מכן. Shadows, האלבום השני של Cannons, יצא ב-2019.  "Fire for You", הסינגל הראשון מ- Shadows, זכה הצלחה מסחרית משמעותית לאחר שהופיע בפרק משנת 2020 של סדרת הטלוויזיה הקומית-דרמה Never Have I Ever. הלהקה חתמה לאחר מכן בקולומביה רקורדס. בתחילת 2021, "Fire for You" הגיע למקום הראשון במצעד בילבורד. Fever Dream, אלבומה השלישי של הלהקה, יצא במרץ 2022.

## דיסקוגרפיה
### אלבומי אולפן

### אי. פי.

## קישורים חיצוניים

* 

## הערות שוליים

קטגוריה:אמני קולומביה רקורדס
קטגוריה:להקות אמריקאיות
קטגוריה:להקות שהוקמו בשנת 2013
Greatest Hits (אלבום של קיילי מינוג, 1992)

***Greatest Hits*** (באנגלית: **הלהיטים הגדולים**) הוא אלבום הלהיטים הראשון של הזמרת האוסטרלית קיילי מינוג. האלבום יצא לאור ב-24 באוגוסט 1992 כאלבום האחרון של מינוג שיצא בהוצאת פיט ווטרמן לימיטד (PWL). האלבום מכיל תשעה עשר סינגלים מארבעת אלבומי האולפן הראשונים של הזמרת, וכן שלושה שירים חדשים שהוקלטו במיוחד לצורך הכללתם באלבום זה. האלבום נכתב והופק ברובו על ידי צוות סטוק אייטקן ווטרמן, והוצאתו סימנה את סוף הקשר המקצועי של מינוג עימם. הוא הכיל את כל הסינגלים שלה עד לאותה התקופה, כולל הסינגל שהופץ ביפן בלבד, "Turn It into Love", שהופיע באלבום האולפן הראשון של קיילי ב-1988.

*Greatest Hits* דורג במצעד האלבומים הבריטי במקום הראשון, והפך לאלבום השלישי של מינוג שעשה זאת. הוא דורג במצעד במשך אחד עשר שבועות ולאחר מכן קיבל את תואר הפלטינה מטעם איגוד תעשיית ההקלטות הבריטי (BPI) על מכירות של למעלה מ-300,000 עותקים. הוא זכה להצלחה גם באוסטרליה, והופיע לראשונה במקום השלישי במצעד האלבומים האוסטרלי ושהה בו במשך חמישה עשר שבועות. מאוחר יותר, קיבל את תואר הפלטינה על מכירות של למעלה מ-70,000 עותקים, על ידי איגוד תעשיית ההקלטות האוסטרלי ARIA.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-1992
קטגוריה:אלבומי רמיקס מ-2002
קטגוריה:אלבומי אוסף של קיילי מינוג
קטגוריה:אלבומי רמיקס של קיילי מינוג
קטגוריה:אלבומי אוסף וידאו קליפים
קטגוריה:אלבומי אוסף באנגלית
קטגוריה:אלבומי רמיקס באנגלית
שביעייה (בטהובן)

השביעיה במי במול מז'ור **אופוס 20** מאת לודוויג ואן בטהובן נכתבה בשנת 1799 ובאותה שנה התקיימה נגינת הבכורה שלה. המהדורה הראשונה, שפורסמה בשנת 1802, מוקדשת לקיסרית מריה תרזיה.

## כלי נגינה
היצירה כתובה לכלי הנגינה הבאים: קלרינט, קרן יער, בסון, כינור, ויולה, צ'לו וקונטרבס.

## פרקי היצירה
# אדג'יו - אלגרו קון בריו
# אדג'יו קנטבילה
# טמפו די מינואטו
# נושא עם וריאציות. אנדנטה
# סקרצו. אלגרו מולטו ויוצ'ה
# אנדנטה קון מוטו א לה מרצ'ה - פרסטו

## ביצועים ראשונים
הביצוע הראשון של היצירה התקיים ב-20 בדצמבר 1799 בקונצרט שערך הכנר איגנץ שופנזיג שהיה ידידו של בטהובן. ידידתו של בטהובן, הרוזנת ג'וזפין ברונסוויק מזכירה את הקונצרט הזה במכתב ומציינת שאחיה פרנץ היה "נרגש", "במיוחד מהשביעייה המצוינת שהלחין האדון בטהובן, הן מבחינת הביצוע והן מבחינת ההלחנה."

ביצוע נוסף של היצירה היה בקונצרט הפרטי הראשון של בטהובן, ב-2 באפריל 1800 בבורגתיאטר. באותו קונצרט בוצעו גם קטעים מתוך בריאת העולם מאת יוזף היידן. ידיד אחר של בטהובן, עמנואל דולזלק (1780–1858) סיפר שבטהובן אמר על השביעייה: "זוהי בריאת העולם שלי."

עד מהרה הפכה השביעייה לאחת מיצירותיו הפופולריות ביותר של בטהובן, והיא אף זכתה למספר עיבודים. בטהובן עצמו עיבד את היצירה לשלישייה לקלרינט (או כינור), צ'לו ופסנתר ופרסם גרסה זו בשנת 1805 כאופוס 38.

## השפעות השביעייה על יצירות יותר מאוחרות
* פרנץ שוברט הלחין את השמינייה שלו בשנת 1824 עבור נגן הקלרינט פרדיננד טרוייר, שביקש יצירה דומה לשביעייה של בטהובן. שתי היצירות אכן דומות זו לזו במובנים רבים.
* בשנת 1840 עיבד פרנץ ליסט את היצירה לפסנתר, תחילה לשתי ידיים (S.465) ולאחר מכן לארבע ידיים (S.634). פורסמו עוד כמה עיבודים לפסנתר, מאת קרל צ'רני, ארנסט פאואר, אדולף רותארדט והוגו אולריך.

## הערות שוליים

קטגוריה:יצירות קאמריות
קטגוריה:יצירות מאת בטהובן
האוהל האדום (מיני סדרה)

**האוהל האדום** היא מיני סדרת טלוויזיה אמריקאית בהפקת פולה ויינשטיין  ובבימוי רוג'ר יאנג . הפרק הראשון בן השעתיים הוקרן בהקרנת בכורה ב-Lifetime ב-7 בדצמבר 2014. הפרק השני והאחרון שודר למחרת. הסדרה מבוססת על הרומן רב המכר בעל שם דומה מאת אניטה דיאמנט.

## עלילה
התסריט הוא עיבוד של הספר האוהל האדום מאת אניטה דיאמנט, שעלילתו מבוססת על הסיפור התנ"כי של דינה בת יעקב.

דינה פותחת את הסיפור בתיאור השידוך של לאה אמה לאביה יעקב, וכן בתיאור הרחבת המשפחה כשיעקב התחתן גם עם רחל אחות לאה, והשפחות זלפה ובלהה.

דינה זוכרת שישבה באוהל האדום עם אמה ודודותיה, ריכלה על אירועים מקומיים וטיפלה בעבודות הבית. מספר דמויות נוספות שאינן מוזכרות בתיאור התנ"כי מופיעות כאן, כולל רותי אשתו השנייה של לבן ובניה.

דינה מיילדת, יחד עם אמה החורגת רחל. הן מגיעות ליילד בעיר שכם, שם פוגשת דינה את בנו של מלך העיר, והשניים מתאהבים. אימו דורשת שיינעלו בחדרו ויממשו את אהבתם.

על פי הספר בניגוד למתואר במקרא, דינה ובן המלך שכבו בהסכמה מלאה ולא התבצע אונס. לפי התיאור של התנ"ך בבראשית לד, דינה "נטמאה" על ידי נסיך שכם הקדומה, אף על פי שלפי הספר הוא מאוהב באמת בדינה. הוא גם מציע מוהר המתאים לבני המלוכה. אחיה שמעון ולוי שלא מרוצים מהאהבה בין הנסיך לאחותם אומרים לאנשי שכם שהחתונה מותנית בכך שהנסיך ואנשיו יעברו את טקס ברית המילה היהודי בכדי לאחד את אנשי שכם עם שבט יעקב. אנשי שכם מסכימים, וזמן קצר לאחר שהם מבצעים את הברית, כשהם סובלים מכאבים, הם נרצחים על ידי אחיה של דינה ומשרתיהם, שחוזרים לבית יעקב יחד עם דינה.

באוהל האדום, דינה באמת אוהבת את הנסיך והופכת ברצון לכלתו. היא נחרדת ומוכת צער מההשתוללות הרצחנית של אחיה. לאחר שקללה את אחיה ואביה היא בורחת למצרים יחד עם רה-נפר שהייתה אשת מלך שכם. במהלך המסע גילתה דינה כי היא נושאת ברחמה את פרי אהבתם שלה ושל בנו של מלך שכם, וכשסיפרה על כך לרה-נפר הוחלט כי רה-נפר תהיה אימו של היילוד ודינה מניקתו. לימים במצרים דינה חזרה לעסוק כמיילדת והפכה לשם דבר. באחד מן הימים נקראה דינה ליילד את בנו של מלך מצרים הלוא הוא יוסף אחיה, השניים נפגשו וכשהבינה דינה כי המלך הוא אחיה. המפגש מרגש וכואב נפשית ורגשית בעבורה, ומזכיר לה את עברה הכואב בכנען. כעבור זמן מה הגיע יוסף לביתה של דינה וביקש שתבוא עימו לבית יעקב אביהם הגוסס, לאחר הסכמתה הפליגו השניים מבלי שדינה תזדהה על ידי אביה ומשפחתה. לאחר פטירתו של אביהם שבו השניים למצרים ושם נפטרה דינה בשיבה טובה ובשקט נפשי.

## שחקנים
*רבקה פרגוסון בתור דינה
*מיני דרייבר בתור לאה
*מורנה בקארין בתור רחל
*איאן גלן בתפקיד יעקב
*דברה וינגר בתור רבקה
*וינט רובינסון בתור בלהה
*אגני סקוט בתור זלפה
*ויל טיודור בתור יוסף
*שון טיל בתור נסיך שכם
*סמי בניס בתור בנימין
*לי לוסון בתור לבן הארמי

## הפקה
המיני סדרה צולמה במרוקו והיא כוללת שני פרקים.

## ביקורת
על הסדרה נמתחה ביקורת שהיא נוגדת את הרוח הפמיניסטית ושאלוהים המוזכר רבות בתנ"ך נעדר ממנה.

ההוליווד ריפורטר הגדיר את הסדרה כ"סיפור מרתק על הניצחון והחוסן של הרוח הנשית", אך ביקר אותה על שיבוץ של שחקנים לבנים "בתפקידים בולטים וחיוביים" בעוד שחקנים שחורים שובצו בתפקידים מרושעים יותר. מרי מקמנרה ציינה ש"יוסף בסדרה של הוא כחול עיניים בניגוד לשחרחרות הערבית של אחיו הרצחניים". ניל גנזלינגר ציין בניו יורק טיימס כי "מעריצי הרומן ללא ספק יצפו ויתענגו. לאחרים יהיה קשה לקחת את התמהיל הפסאודו-מקראי וההפסאודו-פמיניסטי".

## ראו גם
* האוהל האדום

## קישורים חיצוניים
* 
*

## הערות שוליים

קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2014
ספנסר ליסט

**ספנסר ליסט** (באנגלית: **Spencer List**; נולד ב-6 באפריל 1998) הוא שחקן אמריקאי.

## ביוגרפיה
ספנסר נולד ב-6 באפריל 1998 בפלורידה, בנם של סוזן וג'ון ליסט. יש לו אחות תאומה, השחקנית פייטון רוי ליסט ואח צעיר יותר, פיניקס (יליד 2004), גם הוא שחקן.

## קריירה
הופעתו הראשונה בטלוויזיה הייתה בפרק באופרת הסבון, "לחיות את החיים". בשנת 2003 הופיע בפרק בסדרת הטלוויזיה "חוק וסדר: מדור מיוחד".
שנה לאחר מכן שיחק בתפקיד ילד קטן שמשחק על המדרגות בסרט הקולנוע "ספיידרמן 2". משנת 2004 הוא הופיע מעת לעת בסדרות טלוויזיה רבות בהן "פרינג'", "צרות טובות" ו"משפחת פוסטר".

בשנת 2011 שיחק בתפקיד ראשי לצד מילה יובוביץ' בסרט הקולנוע "לגדל את בובי". 

בשנת 2017 גילם את טאבר בסרט "מקום לאהבה".

בשנת 2022 שיחק בסרט הקולנוע "Exploited" לצד ויל פלץ.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:תאומים אמריקאים
קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1998
ניגון הקפות

**ניגון הקפות לרבי לוי יצחק** (או **ניגון להקפות**) הוא ניגון שמח ללא מילים מניגוני חב"ד שנרשם מפי אביו של הרבי מלובביץ' רבי לוי יצחק שניאורסון ונקרא על שמו.

## אודות הניגון
לניגון היה קבלה אצל רבי לוי יצחק שניאורסון ששרו אותו בעת הקפות בשמחת תורה אצל אדמו"ר הזקן.

ניגון זה נרשם בספר הניגונים מפי החסיד ר' פנחס אלטהויז כפי ששמעו אותו מרבי לוי יצחק.

הניגון היה חביב אצל הרבי מלובביץ' והיו שרים אותו בהתוועדויות, במעמד חלוקת כוס של ברכה ועוד.

בשנת ה'תשכ"ג התאים בעל התפילה הרב שמואל זלמנוב את הניגון לפיוט היום תאמצנו שנמר בסיום תפילת מוסף בימים הנוראים בברכת שים שלום, מאז נוהגים כך בבית מדרשו של הרבי ובקהילות חב"ד בעולם.

הניגון מופיע בספר הניגונים - חב"ד מספר קפ"ה (185).

## עיבודים מוזיקליים
בתחילת שנות ה-60 של המאה ה-20 הופיע השיר באלבום "ניגוני חב"ד" 3 של ניח"ח, ב־2015 הופיע הניגון באלבום "צמאה 1" בביצוע של עקיבא תורג'מן, ב־2017 הופיע הניגון באלבום "הניגונים" של משה לאופר בביצוע יוני שלמה, הופיע באלבום ניגוני ליל שבת - ד' בהוצאת גל עיני בביצוע הרב יצחק גינזבורג ואחרים.

השיר בוצע במהלך השנים גם על ידי שמחה פרידמן, אלי ליפסקר, אלי מרקוס ואחרים.

## קישורים חיצוניים
* ניגון הקפות לרבי לוי יצחק באתר קיר הניגונים
* 
* 

;ביצועים:
*
* 

## הערות שוליים

קטגוריה:ניגוני חב"ד
Impossible Remixes

***Impossible Remixes*** הוא אלבום הרמיקס הרביעי של הזמרת והפזמונאית האוסטרלית קיילי מינוג. הוא יצא לאור ב-8 ביולי 1998 על ידי חברת התקליטים מאשרום רקורדס. האלבום יצא לפועל והוקלט בזמן סיבוב ההופעות "Intimate and Live" (1998) ומכיל רמיקסים מאלבום האולפן השישי שלה, *[[Impossible Princess]]* (1997).

את העטיפה של האלבום צילם הצלם הבריטי סיימון אמט; מינוג שיבחה באופן אישי את אמט על כך שהצליח לבטא את תחושותיה בעטיפה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי רמיקס של קיילי מינוג
קטגוריה:אלבומי רמיקס באנגלית
הדיוויזיה ה-339 (ורמאכט)

**הדיוויזיה ה-339** (בגרמנית: **339. Infanterie-Division**) הייתה דיוויזיית חיל רגלים של הוורמאכט שלחמה במלחמת העולם השנייה.

## היסטוריה
דיוויזיית הרגלים ה-339 הוקמה בדצמבר 1940 כחלק מגל הגיוס ה-14 במחוז הצבאי ה-IX בתורינגיה. במאי 1941 היא הועברה לגבול עם ברית המועצות. לאחר מבצע ברברוסה, הדיוויזיה ה-339 נפרסה באוגוסט 1941 באזור העורפי של קבוצת ארמיות מרכז ליד ויטבסק ובוברויסק בבלארוס.

מינואר 1942 עד ינואר 1943, הדיוויזיה ה-339 נלחמה בקרבות רז'ב עם ארמיית הפאנצר השנייה סביב בריאנסק. בקיץ 1943, הדיוויזיה נלחמה בקרב קורסק, עדיין כחלק מארמיית הפאנצר השנייה, תחת הקורפוס ה-55.

באוקטובר 1943 הפכה הדיוויזיה לחלק מארמיית הפאנצר הרביעית תחת קבוצת ארמיות דרום. ב-2 בנובמבר 1943, לאחר שספגו אבדות כבדות בקרב הדנייפר, שרידי הדיוויזיה ה-339  שולבו עם שרידי דיוויזיות אחרות ויצרו את פלגת הקורפוס C, ואילו הדיוויזיה ה-339 עצמה פורקה.

## מפקדים

* גאורג הוולקה (15 בדצמבר 1940 - ינואר 1942) - מת מהתקף לב
* קורט פפלוגראדט (ינואר - 8 בדצמבר 1942)
* מרטין רוניקה (8 בדצמבר 1942 - 1 באוקטובר 1943)
* וולפגנג לאנג (1 באוקטובר 1943 - 15 בנובמבר 1943)

## קישורים חיצוניים
* הדיוויזיה ה-339 באתר lexikon-der-wehrmacht 

339
דיוויזיה 339
גסטון קרונל

**גסטון קרונל** (בצרפתית: **Gaston Crunelle**  18 באוגוסט 1898 בדואיי – 13 בינואר 1990) היה חלילן קלאסי ומורה צרפתי. 

משנת 1941 עד 1969 הכשיר קרונל כ-135 תלמידי חליל זוכי פרס ראשון בקונסרבטואר של פריז. 

בשנת 1969 החליף אותו החלילן ז'אן-פייר רמפל (זוכה הפרס הראשון לשנת 1944).

נוסף לז'אן-פייר רמפל, לימד קרונל אין-ספור מוזיקאים, בהם רוז'ה קוט וג'יימס גולוויי.

## קישורים חיצוניים


* Gaston Crunelle on Robert Bigio flute pages
* Biography of Gaston Crunelle on Flute page
* Gaston Crunelle's discography on Discogs
* Two pictures of Gaston Crunelle
* [''Trois cadences de Reynaldo Hahn pour le concerto K.299 de Mozart'' with Gaston Crunelle and Pierre Jan
</div>

==הערות שוליים==





[קטגוריה:חלילנים צרפתים]
קטגוריה:מורים למוזיקה
קטגוריה:צרפתים שנולדו ב-1898
קטגוריה:צרפתים שנפטרו ב-1990
אקוטוטיאנט

במתמטיקה, **אקוטוטיאנט** הוא מספר טבעי *n* שלא ניתן לבטא אותו כהפרש בין מספר טבעי *m* לבין כמות המספרים הקטנים מ-*m ש*זרים ל-*m*.

## הגדרה
בניסוח פורמלי יותר: מספר טבעי כלשהו n הוא מספר אקוטוטאינטי אם ורק אם למשוואה m - \varphi(m) = n, כאשר \varphi מייצג את פונקציית אוילר, אין פתרון מעל המספרים הטבעיים.

: ה**קוטוטיאנט** **של m** מוגדר כהפרש m - \varphi(m), כלומר, כמות המספרים הקטנים מ-*m* שאינם זרים לו.

ולכן הגדרה נוספת היא: מספר טבעי כלשהו n הוא מספר אקוטוטאינטי אם ורק אם הוא אינו קוטוטיאנט של אף מספר טבעי.

תחילתה של סדרת המספרים האקוטוטיאנטים היא:

10, 26, 34, 50, 52, 58, 86, 100, 116, 122, 130, 134, 146, 154, 170, 172, 186, 202, 206, 218, 222, 232, 244, 260, 266, 268, 274, 290, 292, 298, 310, 326, 340, 344, 346, 362, 366, 372, 386, 394, 404, 412, 436, 466, 470, 474, 482, 490,...
## זוגיות המספרים האקוטוטיאנטים
משוער כי כל המספרים האקוטוטיאנטים הם זוגיים. ההשערה מתבססת על השערת גולדבך: אם ניתן לייצג את המספר הזוגי *n* כסכום של שני ראשוניים שונים *p* ו-*q,* אזי

: pq - \varphi(pq) = pq - (p-1)(q-1) = p+q-1 = n-1
: כלומר, המספר האי זוגי n-1 הוא הקוטוטיאנט של pq, ולכן אינו אקוטונטיאנט.

לפי השערת גולדבך, כל מספר זוגי גדול מ-6 הוא סכום של שני מספרים ראשוניים נפרדים, כך שככל הנראה, אף מספר אי-זוגי שגדול מ-5 אינו אקוטוטיאנט. שאר המספרים האי-זוגיים אינם אקוטוטיאנטים כי: 1=2-\varphi(2), 3 = 9 - \varphi(9) ו 5 = 25 - \varphi(25) .

עבור מספרים זוגיים, ניתן להראות כי

: 2pq - \varphi(2pq) = 2pq - (p-1)(q-1) = pq+p+q-1 = (p+1)(q+1)-2

לפיכך, כל המספרים הזוגיים *n* שעבורם מתקיים: (p+1)\times(q+1)=n+2 (כש n = p + q מספרים ראשוניים כלשהם) הם קוטוטיאנטים.

## סדרות קשורות

## שכיחות האקוטיאנטים
ארדש (1913-1996) ו-שרפינסקי (1882-1969) חקרו האם קיימים אינסוף מספרים אקוטוטיאנטים. לבסוף הוכח על ידי Browkin and Schinzel (1995) כי אכן קיימים אינסוף מספרים אקוטוטיאנטים, השניים הראו כי כל אחד מהאיברים בסדרה האינסופית  2^k \cdot 509203 הוא מספר אקוטוטיאנטי. מאז התגלו סדרות אינסופיות נוספות, מצורה דומה, שגם עבורן כל איבריהן הם מספרים אקוטוטיאנטים.

## לקריאה נוספת

## קישורים חיצוניים
* הגדרת אקוטוטיאנטיות לפי MathWorld
* 

## הערות שוליים

קטגוריה:סדרות של שלמים
ארוויקה

**ארוויקה** (שוודית: **Arvika**) היא עיר בשוודיה, בירת קומין ארוויקה. העיר ממוקמת כ-380 ק"מ מערבית מסטוקהולם וכ-50 ק"מ מגבול עם נורווגיה.

## היסטוריה
בקרבת היישוב קיימים שרידים של התיישבות מתקופת האבן ותקופת הברונזה. בשנת 1811 הכפר קיבל זכויות עיר, אך כבר בשנת 1829 זכויות אלו נלקחו ממנה. בשנת 1831 ליישוב הגיע תעלת מים הוא הפך לנמל פנימי חשוב. בשנת 1871 לאזור הגיע מסילת ברזל. בשנת 1911 היישוב קיבל זכויות עיר מחדש.

במרכז העיירה נמצאת כנסייה שנבנתה בשנת 1647.

## כלכלה
בעיירה ממוקמות מספר מפעלים תעשייתיים. המעסיק הגדול של תושבי העיר הוא מפעל "וולוו ציוד בנייה". בשנת 1996 הוקם מפעל לייצור מכוניות ספורט מדגם אינדיגו 3000 שנסגר לאחר מספר שנים. מספר מפעלים גדולים שפעלו בעיר נסגרו בתחילת המאה ה-21 למשל מפעל "קרייר" לייצור ציוד קירור שפעל בעיר מעל ל-40 שנים עבר להונגריה.

החל משנת 1992 בעיר נערך פסטיבל שנמשך 3 ימים במהלך יולי. בפסטיבל זה הופיעו להקות ידועות דוגמת דפש מוד, Nine Inch Nails, רויקסופ, קורן ועוד.

## אקלים
האקלים בארוויקה הוא אקלים יבשתי. הטמפרטורות הגבוהות ביותר נמדדות בחודש יולי, עם ממוצע של 29.2 מעלות צלזיוס, והנמוכות ביותר בפברואר, עם 21.7– מעלות.

## קישורים חיצוניים

* 

קטגוריה:שוודיה: ערים
קטגוריה:יישובים שהוקמו ב-1911
רוז'ה קוט

**רוז'ה קוט** (בצרפתית: **Roger Cotte**; 21 ביולי 1921, קלמאר – 1 במאי 1999, סאו פאולו) היה נגן חלילית ומוזיקולוג צרפתי.

## קריירה
קוט לחמד מוזיקה בקונסרבטואר של פריז אצל גסטון קרונל, מ-1940 עד 1948. הוא הקים וניהל מאז 1953 את "קבוצת הכלים העתיקים של פריז". בשנת 1961 קיבל תואר דוקטור למוזיקולוגיה מאוניברסיטת סורבון, שם ניהל את מעבדת המוזיקולוגיה. הוא לימד חליל צד ב"סקולה קנטורום של פריז".
מ-1984 עד 1992 לימד באוניברסיטה שח סאו פאולו, ברזיל, שם ייסד קבוצת מוזיקה עתיקה. הוא פרסם את "La musique maçonnique et ses musiciens", "Musique et symbolisme" וחוברת על שירי הבונים החופשיים.

המחקר המוזיקלי שלו התמקד בז'אן-ז'אק רוסו ומוזיקה של הבונים החופשיים אצל מוצרט, בטהובן ויוהאן נפומוק הומל.

## פרסומים

*1958: *Méthode complète de flûte à bec (ou flûte douce)*, Paris
*1959: *Encyclopédie des grands compositeurs*, Paris
*1961: *Compositeurs français émigrés en Suède*, thèse de doctorat, Paris
*1973: *Précis d'organologie*, in: L'éducation musicale
*1974: *La musique maçonnique et ses musiciens*, Paris
* *Les textes de Voltaire mis en musique*
*1976: *Jean-Jacques Rousseau musicien* on the site of the BNF


## קישורים חיצוניים
 

*  Roger Cotte, flûte on Musique classique forum
*  Roger Cotte,La Musique maçonnique et ses musiciens.1975 (compte rendu) on Persée
* Roger Cotte ''A ARTE DA FLAUTA LA GUERRE'' on YouTube


## הערות שוליים

קטגוריה:נגני חלילית
קטגוריה:מוזיקולוגים צרפתים
קטגוריה:צרפתים שנולדו ב-1921
קטגוריה:צרפתים שנפטרו ב-1999